30 de dosare din Ialomița, respinse la „Casa Verde”

[4 mai 2017](http://baragantv.ro/2017/05/04/30-de-dosare-din-ialomita-respinse-la-casa-verde/)[BaraganTV](http://baragantv.ro/author/adrianastoic/)



Agenția pentru Protecția Mediului Ialomița anunță titularii de dosare depuse în cadrul Programului Casa Verde Clasic – Programul privind instalarea sistemelor de încălzire care utilizează energie regenerabilă, inclusiv înlocuirea sau completarea sistemelor clasice de încălzire, faptul că pe site-ul Administrației Fondului pentru Mediu http://www.afm.ro/casa\_verde-pf.php , a fost afișată lista solicitanților – persoane fizice respinse în cadrul sesiunii 10 octombrie – 24 octombrie 2016, fiind verificate primele 50 de dosare din fiecare județ.  
În județul Ialomița au fost respinse 30 de dosare din următoarele motive:  
– Extras de carte funciară (neconcordanță între extrasul de carte funciară și certificatul de nomenclatură stradală, neconcordanță între extrasul de carte funciară și cererea de finanțare) – 22 dosare  
– Declarații notariale – 5 dosare  
– Altele – 3 dosare  
În etapa de primire a dosarelor, Agențiile pentru Protecția Mediului din întreaga țară au avut rolul de secretariat, primind dosarele depuse și verificând termenul de valabilitate al actelor din dosar, precum și existența numărului de acte solicitat.  
Pentru informații suplimentare și contestații, vă rugăm să vă adresați Administrației Fondului pentru Mediu, www.afm.ro, Splaiul Independenţei nr. 294, Corp A, Sector 6 Bucureşti, cod poştal: 060031, Telefon/Fax: (021)319.48.49, (021)319.48.50.